
Compartimentul Analiză şi Elaborare 

Documente Primar şi Consiliul local
          Nr. 18769/13.12.2022
RAPORT DE SPECIALITATE

referitor la proiectul de Hotărâre privind delegarea gestiunii activităţii de eliminare, prin depozitare, a deşeurilor provenite de pe raza comunei Cornetu, judeţul Ilfov, membră a Asociaţiei de Dezvoltare Intercomunitară pentru Gestionarea Integrată a Deşeurilor Ilfov
Urmare analizei

- Adresei Asociaţiei de Dezvoltare Intercomunitară pentru Gestionarea Integrată a Deşeurilor Ilfov (ADIGIDI) 165/09.12.2022, înregistrată la Registratura Primăriei comunei Cornetu, judeţul Ilfov sub nr. 18729/12.12.2022, la care a fost anexată Documentaţia de atribuire a contractului de delegare a gestiunii activităţii de eliminare, prin depozitare, a deşeurilor provenite de pe raza UAT-urilor membre ale ADIGIDI;

- Referatului de aprobare a proiectului de hotărâre privind delegarea gestiunii activităţii de eliminare, prin depozitare, a deşeurilor provenite de pe raza comunei Cornetu, judeţul Ilfov, membră a Asociaţiei de Dezvoltare Intercomunitară pentru Gestionarea Integrată a Deşeurilor Ilfov nr. 18749/12.12.2022, depus de Primarul Comunei Cornetu, judeţul Ilfov, în calitate de initiator;

Considerăm că sunt întrunite condiţiile de oportunitate şi legalitate pentru înscrierea pe ordinea de zi a şedinţei Consiliului Local Cornetu, Judeţul Ilfov a acestui proiect şi adoptarea sa, în scopul demarării procedurii de atribuire a a contractului de delegare a gestiunii activităţii de eliminare, prin depozitare, a deşeurilor provenite de pe raza UAT-urilor membre ale ADIGIDI.
După cum reiese din referatul de aprobare nr. 18749/12.12.2022, depus de Primarul Comunei Cornetu, judeţul Ilfov, în calitate de initiator, dar şi din corespondenţa anterioară purtată cu ADIGIDI, în contextul modificărilor legislative referitoare atât la regimul deșeurilor, cât şi la serviciul de salubrizare a localităților, prin intrarea în vigoare a OUG nr. 133/2022
, ADIGIDI 
- a demarat procedura de delegare a gestionării activităţii de eliminare, prin depozitare, a deşeurilor generate pe raza unităţilor administrativ-teritoriale membre, iar comuna Cornetu, judeţul Ilfov este membră a Asociaţiei;
- pentru asigurarea continuităţii serviciului de salubrizare, până la finalizarea procedurii anterior menţionate, va demara procedura de atribuire a contractului de delegare în regim de urgenţă.

III. Pentru demararea procedurii de achiziţie este necesar ca, prin hotărâri ale consiliului local, toate UAT-urile din componenţa Asociaţiei să avizeze Documentaţia de atribuire.
Aceasta este constituită din: 

- Strategia de contractare privind atribuirea contractului de delegare a gestiunii activității de eliminare, prin depozitare, a deșeurilor provenite de pe raza UAT-urilor membre ale ADIGIDI; 

- Instrucțiuni pentru ofertanți (Fișa de date); 

- Contractul de delegare a gestiunii activității de eliminare, prin depozitare, a deșeurilor provenite de pe raza UAT membre ale ADIGIDI; 

- Caietul de sarcini privind atribuirea contractului de delegare a gestiunii activității de eliminare, prin depozitare, a deșeurilor provenite de pe raza UAT-urilor membre ale ADIGIDI; 

- Formulare; 

- Regulamentul Serviciului de Salubrizare a localităților județului Ilfov, membre ale ADIGIDI; 

- Studiul de Oportunitate pentru delegarea gestiunii activității de eliminare, prin depozitare, a deșeurilor provenite de pe raza UAT-urilor membre ale ADIGIDI.

De asemenea, este necesar a se acorda mandat ADIGIDI pentru toate operaţiunile ce se derulează în cadrul procedurii de achiziţie, precum şi o împuternicire Primarului Comunei Cornetu, judeţul Ilfov să voteze și să aprobe documentele în Adunarea Generală a ADIGIDI.
Totodată, până la finalizarea procedurii de atribuire a contractului de delegare a gestiunii activității de eliminare, prin depozitare, a deșeurilor provenite de pe raza UAT-urilor membre ale ADIGIDI, aceasta va fi mandatată  să asigure continuitatea serviciului de salubrizare în conformitate cu prevederile Legii nr. 98/2016 privind achizițiile publice, cu modificările și completările ulterioare și ale Legii serviciului de salubrizare a localităţilor nr. 101/2006 cu modificările și completările ulterioare.
Faţă de cele prezentate, considerăm că sunt întrunite condiţiile pentru adoptarea de către Consiliul local al comunei Cornetu, judeţul Ilfov a Hotărârii privind delegarea gestiunii activităţii de eliminare, prin depozitare, a deşeurilor provenite de pe raza comunei Cornetu, judeţul Ilfov, membră a Asociaţiei de Dezvoltare Intercomunitară pentru Gestionarea Integrată a Deşeurilor Ilfov.
COMPARTIMENTUL ANALIZĂ ŞI ELABORARE DOCUMENTE PRIMAR ŞI CONSILIUL LOCAL 
Consilier Lenuţa COBUZ

� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.


� Publicată în Monitorul Oficial nr. 958 din 30.09.2022.

